d aldar vad va vn
de selve jan vander borch geloeft heeft rogier voirs vander voirs goedinge altoes
genoech te doen en voer een ombelast leen vry van allen dienste te waranden
gelijc dat dat inden voirs scepen brieve volcomeliker begrepen es den voirs brieve
inden rechte gelesen dede de voirs rogier seggen met sine gelevden voersprake dat ter
tijt dat hi den voirs beemt jegen den voirs janne vand borch cochte hi den selven bent
hem vercochte voer ene vredebeemt met enen wege over ene anden bemt d neve gelege
geheten den ouden hof daer ov te vaen en te drive alst hem genueghde ten neesten
wege en ter mynster scaden welken oudenhof toebehoerde den voirs janne vand borch
en dat hi dies weghs oyt sider dat hi den voirs bemt tochte gebruyct hadde tot nu
inden zomer lestleden dat de voirs jan des voirs rogiers wynne verboet dat sij daer ov
niet vuen en souden seggen wt alsoe dat sij daer over voeren dat soude sijn jegen
sinen wille en jegen sinen danck welke poenten voirs de voirs rogier boet te
bethoene metten ghene die over de coemenscap wilen en mette mynste daer hi
mede liden mochte inden rechte Seide oec dat sider dre tijt de voirs jan vander
borch come wae voe scouth en scepen van dyest en hadde aldaer gekent ende
gelijdt dat hi hem de voirs vijf dachmael beempts vercocht hadde voe vrede
beempt dwelc hi oec boet te thoenen en mette mynsten c Hoepte en meynde
de voirs rogier soe waer hi dese voirs poente gethoene conste dat hem sine
voirs wech over den voirs ouden hof volgen soude na inhoude van sijnre coemescop
Daer op dat de voirs jan vander borch hem verantwerdde met sine voersprake
seggen dat den voirs beemt gelegen ware gelijc den gemeyne broeke ende
dat hi sinen wech niet voerder hebben en soude dan met getideg vroeme en
alsoe hadde hiten hem vercocht en anders niet en alse dat wae soe mocht
hi ten gemeynen broeke uut varen en dat dat alsoe geschiede dat boet de
voirs jan te thoenen en metten mynsten Hoepte en meynde soe waer
hijt gethoenen conste dat de voirs rogier te hemwt verdoelt wae en dat hi
ongehouden sijn soude van alsulker aenspraken alse de selve rogier te hemwt
hadde gedaen Alsoe dat nae aensprake en antwerde de scepen van loven ge
maent vanden meye wijsden voer een vonisse want beide ptien hen thoe
nisse vermeten hadden dat sij thoenen souden en daen teynde recht Ten
dage van thoenisse Soe thoende de voirs rogier volcomelic met goede
manen alle tghene des hi hem in sijnre voirs aenspraken heeft vermete
En de voirs jan vander borch en thoende niet van sinen vermere voirs dat
gedaen soe maende de meye van loven voirs de scepen van loven nae
aensprake nae antwerde nae thoenisse en nae al dats voe hen comen
was wes voert recht sijn soude die wijsden voer een vonisse dat regier
voirs sinen wech volgen soude inder manien dat de waerheit gedraghen
hadde cor rike roelants lye huffle mulke vroede febr ix ano xxv